Rīgā, 2022.gada 2.maijā

Valmieras Valsts ģimnāzijas vecākiem

Cienījamie vecāki!

Paldies Jums par sniegto atbalstu izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

1. Valmieras Valsts ģimnāzija ir akreditējama uz 6 gadiem, kas norāda, ka izglītības iestāde strādā atbilstoši tiesību aktos noteiktajām prasībām.
2. Valmieras Valsts ģimnāzijas īstenotās izglītības programmas *(Pamatizglītības otrā posma (7.-9.klase) matemātikas, dabaszinību un tehnikas virziena programma, Pamatizglītības otrā posma programma, Vispārējās vidējās izglītības humanitārā un sociālā virziena programma, Vispārējās vidējās izglītības matemātikas, dabaszinību un tehnikas virziena programma, Vispārējās vidējās izglītības vispārizglītojošā virziena programma un Vispārējās vidējās izglītības programma)* ir akreditējamas uz 6 gadiem, apliecinot, ka šo programmu īstenošana atbilst optimālam kvalitātes līmenim.
3. Skolas direktora Artūra Skrastiņa profesionālā darbība tiek novērtēta ļoti labi, tādējādi atzīstot, ka direktors savu darbu veic atbilstoši tiesību aktos noteiktajām prasībām, ir skaidra iestādes vīzija un vērtībās balstīta izglītības iestādes kultūra, kas veido vidi inovācijām un nodrošina profesionāli organizētu pārmaiņu ieviešanas procesu, sekmē izglītības kvalitāti un veicina izglītības iestādes attīstību.
4. Valmieras Valsts ģimnāzijas stiprās puses ir demokrātiska izglītības iestādes pārvaldība, kas nodrošina iesaistīto pušu līdzatbildību un visu procesu kvalitātes vadību, mērķtiecīgs darbs pie vienotas izpratnes veidošanas par vienlīdzības un iekļaujošas izglītības jautājumiem, izglītojoši, audzinoši pasākumi un labbūtības projekti pozitīva mikroklimata veicināšanai un izglītojamo piesaistei, veiksmīga un mērķtiecīga sadarbība ar augstākās izglītības iestādēm.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar izglītības iestādes vadītāju, vietniekiem, mācību jomu metodisko grupu vadītājiem.
2. Sarunas ar dibinātāja pārstāvjiem, izglītības iestādes padomes un vecāku pārstāvjiem un izglītojamo pašpārvaldes pārstāvjiem.
3. Daļēji strukturētās intervijas un situāciju analīzes (attālināti) ar izglītības iestādes atbalsta personālu un pedagogiem par izglītības iestādes aktuālās darbības jautājumiem.
4. Atgriezeniskās saites sniegšana (izglītības iestādes vadītājs, metodiķe).
5. 17 mācību priekšmetu stundu vērošana (attālināti).
6. Izglītības iestādes (virtuāla) apskate kopā ar izglītības iestādes vadītāju,
7. Dokumentu izpēte (izglītības iestādes pašnovērtējuma ziņojums, izglītības iestādes attīstības plānošanas dokuments, izglītojamo mācību sasniegumu vērtēšanas kārtība, skolvadības sistēma

E – klase, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamā informācija).

1. Tīmekļvietnes <https://vvg.lv/> izpēte.
2. Attālināto mācību organizācijas un īstenošanas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir ieteikusi organizēt pedagogu profesionālo pilnveidi, lai sekmētu efektīvu sadarbību caurviju prasmju apguves plānošanā un vienotas izpratnes veidošanā par vērtēšanas nozīmi mācību procesā.

Novēlu Jums sekmīgu turpmāko sadarbību ar izglītības iestādes vadību un pedagogiem!

Ekspertu komisijas vadītāja Ilona Eiduka